CELEX: 22012D0090
Language: el
Date: 2012-04-30 00:00:00
Title: Απόφαση της Μεικτής Επιτροπής του ΕΟΧ αριθ. 90/2012, της 30ής Απριλίου 2012 , για τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

13.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 248/27
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 90/2012
   της 30ής Απριλίου 2012
   για τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, στο εξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 50/2011 της 20ής Μαΐου 2011 (1).
            
         
               (2)
            
            
               Ο κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (2) πρέπει να ενσωματωθεί στη συμφωνία.
            
         
               (3)
            
            
               Η σύσταση 2010/133/ΕΕ της Επιτροπής, της 2ας Μαρτίου 2010, σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 110/2008 καταργεί τον κανονισμό (ΕΟΚ) αριθ. 1576/89 του Συμβουλίου (4), που είναι ενσωματωμένος στη συμφωνία και που πρέπει, συνεπώς, να καταργηθεί δυνάμει της συμφωνίας.
            
         
               (5)
            
            
               Ο κανονισμός (ΕΟΚ) αριθ. 1014/90 της Επιτροπής (5), που είναι ενσωματωμένος στη συμφωνία, έχει λήξει (6) και πρέπει, συνεπώς, να διαγραφεί από τη συμφωνία.
            
         
               (6)
            
            
               Λόγω των ειδικών χαρακτηριστικών του συστήματος καταχώρησης γεωγραφικών ενδείξεων για τα αλκοολούχα ποτά και του γεγονότος ότι αναμένεται ελάχιστος αριθμός καταχωρήσεων από τα κράτη ΕΖΕΣ, φαίνεται εύλογο να μην εφαρμόζεται η παράγραφος 4 στοιχείο δ) του πρωτοκόλλου 1 της συμφωνίας γι’ αυτά τα ζητήματα. Τούτο ισχύει με την επιφύλαξη άλλων αποφάσεων της Μεικτής Επιτροπής.
            
         
               (7)
            
            
               Η παρούσα απόφαση αφορά νομοθεσία σχετικά με τα αλκοολούχα ποτά. Η νομοθεσία σχετικά με αλκοολούχα ποτά δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως αναφέρεται στην εισαγωγή του κεφαλαίου XXVII του παραρτήματος II της συμφωνίας. Ως εκ τούτου, η παρούσα απόφαση δεν θα πρέπει να εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XXVII του παραρτήματος II της συμφωνίας τροποποιείται ως εξής:
   
               1.
            
            
               Το κείμενο του σημείου 1 [κανονισμός (ΕΟΚ) αριθ. 1576/89 του Συμβουλίου] και του σημείου 2 [κανονισμός (ΕΟΚ) αριθ. 1014/90 της Επιτροπής] διαγράφεται.
            
         
               2.
            
            
               Το ακόλουθο κείμενο παρεμβάλλεται μετά το σημείο 8 [κανονισμός (ΕΚ) αριθ. 2870/2000]:
               
                           «9.
                        
                        
                           
                              32008 R 0110: Κανονισμός (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών και την κατάργηση του κανονισμού (ΕΟΚ) αριθ. 1576/89 του Συμβουλίου (ΕΕ L 39 της 13.2.2008, σ. 16), όπως τροποποιήθηκε με:
                           
                                       —
                                    
                                    
                                       
                                          32008 R 1334: Κανονισμός (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008 (ΕΕ L 354 της 31.12.2008, σ. 34).
                                    
                                 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Οι διατάξεις του κανονισμού δεν προδικάζουν το δικαίωμα των κρατών ΕΖΕΣ να απαγορεύουν, επί βάσεως που δεν θα δημιουργεί διακρίσεις, την εισαγωγή στις εθνικές αγορές τους αλκοολούχων ποτών για άμεση κατανάλωση από τον άνθρωπο, τα οποία υπερβαίνουν σε περιεκτικότητα αλκοόλ το 60 %.
                                    
                                 
                                       β)
                                    
                                    
                                       Καλούνται τα κράτη ΕΖΕΣ να αποστέλλουν παρατηρητές στις συνεδριάσεις της επιτροπής για τα οινοπνευματώδη ποτά, όπως προβλέπεται στο άρθρο 25, η οποία ασχολείται με θέματα που υπάγονται στις πράξεις που αναφέρονται στη συμφωνία. Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής αυτής, αλλά δεν έχουν δικαίωμα ψήφου.
                                    
                                 
                                       γ)
                                    
                                    
                                       Η παράγραφος 4 στοιχείο δ) του πρωτοκόλλου 1 της συμφωνίας δεν εφαρμόζεται στο κεφάλαιο III του κανονισμού.
                                    
                                 
                                       δ)
                                    
                                    
                                       Στο παράρτημα III του κανονισμού προστίθεται το ακόλουθο κείμενο:
                                       
                                                   Κατηγορία προϊόντων
                                                
                                                
                                                   Γεωγραφική ένδειξη
                                                
                                                
                                                   Χώρα προέλευσης
                                                
                                             
                                                   
                                                               15.
                                                            
                                                            
                                                               Βότκα
                                                            
                                                         
                                                
                                                   
                                                      Íslenskt Vodka/Icelandic Vodka
                                                   
                                                
                                                
                                                   Ισλανδία
                                                
                                             
                                                   
                                                      Norsk Vodka/Norwegian Vodka
                                                   
                                                
                                                
                                                   Νορβηγία
                                                
                                             
                                                   
                                                               24.
                                                            
                                                            
                                                               Akvavit/aquavit
                                                            
                                                         
                                                
                                                   
                                                      ÍslensktBrennivín/Icelandic Aquavit
                                                   
                                                
                                                
                                                   Ισλανδία
                                                
                                             
                                                   
                                                      Norsk akevitt/Norsk Aquavit/Norsk Akvavit/Norwegian Aquavit
                                                   
                                                
                                                
                                                   Νορβηγία
                                                
                                             
                                                   Άλλα οινοπνευματώδη ποτά
                                                
                                                
                                                   Οι γεωγραφικές ενδείξεις που αναφέρονται σ’ αυτό το σημείο αφορούν προϊόντα τα οποία δεν ορίζονται στον κανονισμό. Ως εκ τούτου, πρέπει να συμπληρωθούν με την περιγραφή πωλήσεων “οινοπνευματώδες ποτό”.
                                                   Τα κράτη ΕΖΕΣ που παράγουν αυτά τα οινοπνευματώδη ποτά ενημερώνουν τα άλλα συμβαλλόμενα μέρη σχετικά με τους εθνικούς ορισμούς αυτών των προϊόντων.
                                                
                                                
                                                    
                                                
                                             
                                 
                     
                           10.
                        
                        
                           
                              32010 H 0133: Σύσταση 2010/133/ΕΕ της Επιτροπής, της 2ας Μαρτίου 2010, σχετικά με την πρόληψη και τη μείωση της μόλυνσης από καρβαμιδικό αιθυλεστέρα σε αποστάγματα πυρηνόκαρπων φρούτων και αποστάγματα στεμφύλων πυρηνόκαρπων φρούτων και σχετικά με την παρακολούθηση των επιπέδων καρβαμιδικού αιθυλεστέρα στα εν λόγω ποτά (ΕΕ L 52 της 3.3.2010, σ. 53).»
                        
                     
         Άρθρο 2
   Τα κείμενα του κανονισμού (ΕΚ) αριθ. 110/2008 και της σύστασης 2010/133/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 30 Απριλίου 2012.
      
         
            Για τη Μεικτή Επιτροπή του ΕΟΧ
         
         
            Ο ασκών καθήκοντα Προέδρου
         
         Gianluca GRIPPA
      
   
   
      (1)  ΕΕ L 196 της 28.7.2011, σ. 29.
   
      (2)  ΕΕ L 39 της 13.2.2008, σ. 16.
   
      (3)  ΕΕ L 52 της 3.3.2010, σ. 53.
   
      (4)  ΕΕ L 160 της 12.6.1989, σ. 1.
   
      (5)  ΕΕ L 105 της 25.4.1990, σ. 9.
   
      (6)  ΕΕ C 30 της 6.2.2009, σ. 18.
   
      (7)  Δεν αναφέρονται συνταγματικές απαιτήσεις.